text: 盧洪珪，字君瑜，號楚白，浙江金華府東陽縣一都人。生平.萬曆二十五年癸丑科進士，吏部觀政，初授淮安府山陽縣知縣，易直慈諒，務與民休息。聽訟平允，若事不便民，或民有犯重法者，卽上官憎喜不為動。卞塘人馬二豪者，力敵萬人，結黨千餘，出沒淮泗間，當事議勦，洪珪恐激成大變，選有智力者，密授方畧，往掩捕獲於泗上，慮其眾邀瞘，移泗州就決之，諸黨悉平。奸民以睚眥輒假中使稅船以逞其憤，悉按法反坐，民始得安。黃舖地界寶應縣，欲曲防以饗其利，貽山陽縣害，洪珪力持之，不為撓。衡士南畿，所拔多知名士。在任五年，以卓異聞，行取進京，擢禮部祠祭司主事，晉郎中，歷江西按察司副使、徽寧兵備，升福建寧泰兵備道參政，崇禎四年舉卓異，官至福建按察使、福建右布政使。
metadata: erhwenkuo/wikipedia-zhtw
metadata: 盧洪珪
metadata: https://zh.wikipedia.org/wiki?curid=7509936